3 Seo re swanetšego go se tseba ke gore Jehofa “ga a kgole le yo mongwe le yo mongwe wa rena” yo a nyakago go mo hwetša; go a kgonega gore re mo tsebe. (Bala Ditiro 17:26, 27; Psalme 145: 18.) Morero wa Modimo ke gore gaešita le batho ba sa phethagalago ba swanetše go mmatamela, le gona o ikemišeditše e bile o nyaka go ba amogela gore e be bagwera ba gagwe ba kgauswi. (Jes. 41:8; 55:6) Mopsalme o be a ka ngwala ka Jehofa go tšwa phihlelong ya gagwe gore: “Wena Mokwi wa thapelo, go wena go tla tla batho ba mehuta ka moka. Go thaba yo o mo kgethago le yo o mmatametšago” kgauswi. (Ps. 65:2, 4) Pego ya Beibele ya mabapi le Kgoši Asa wa Juda e re nea mohlala wa motho yo a ilego a batamela kgauswi le Modimo, le gona e bontšha kamoo Jehofa a ilego a arabela ka gona. *